यस्ता उपायहरू सन् २०१७ मा फ्रान्सको निर्वाचनमा रुसी हस्तक्षेपको असर कम गर्न उपयोगी सिद्ध भएका थिए । कूटनीतिको पनि यसमा भूमिका हुनसक्छ । शीत युद्धका बेलामा अमेरिका र रुस कटुतापूर्ण सैद्धान्तिक शत्रु भए पनि उनीहरूबीच सम्झौता वार्ता सफल हुन्थे । रुसी राजनीतिक प्रणालीको अधिनायकवादी प्रकृति हेर्दा रुसको निर्वाचनमा हस्तक्षेप नगर्ने सहमति अर्थहीन हुन्छ । तैपनि, सूचना आक्रमणको मात्रा र प्रभावको नियन्त्रण गर्ने नियमहरू बनाउन सम्भव हुनसक्छ । शीतयुद्ध ताका दुवै पक्षले एकअर्काका गुप्तचरलाई मार्ने काम गरेनन् र ‘इन्सिडेन्डस एट सी एग्रिमेन्ट’बाट नौसेनाको निगरानी गर्दा धेरै दुःख नदिइने पनि सहमति गरिएको थियो ।
